Amenzi de până la 100.000 de lei pentru românii care construiesc garaje, șoproane, grajduri sau depozite fără autorizație de la primărie
Proiectul de lege privind Reforma Administrației Publice Locale, aflat în dezbatere publică începând cu data de 7 august 2025, modifică, printre altele, și Legea nr. 50/1991, prin care construcțiile executate fără autorizație nu mai pot fi tratate ca abateri minore. Astfel, de la garaje, magazii și grajduri, până la anexe gospodărești, toate pot atrage amenzi ce pornesc de la o mie de lei și pot urca până la 100.000 de lei în funcție de gravitatea faptei și de impactul ei.